Tartalom

[DRÁMAINSTRUKTOR ALAPKÉPZÉSI SZAK 2](#_Toc440367214)

[KÉPALKOTÁS ALAPKÉPZÉSI SZAK 4](#_Toc440367215)

[KÖRNYEZETKULTÚRA ALAPKÉPZÉSI SZAK 9](#_Toc440367216)

[KÉZMŰVES TÁRGYKULTÚRA ALAPKÉPZÉSI SZAK 12](#_Toc440367217)

[ZENEKULTÚRA ALAPKÉPZÉSI SZAK 14](#_Toc440367218)

# DRÁMAINSTRUKTOR ALAPKÉPZÉSI SZAK

**1. Az alapképzési szak megnevezése:** drámainstruktor (Drama Instruction)

**2. Az alapképzési szakon szerezhető végzettségi szint és a szakképzettség oklevélben szereplő megjelölése:**

* végzettségi szint: alapfokozat (baccalaureus, bachelor; rövidítve: BA fokozat)
* szakképzettség: drámainstruktor
* szakképzettség angol nyelvű megjelölése: Drama Instructor

**3. Képzési terület:** művészetközvetítés

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- a szak orientációja: kiemelten gyakorlat-igényes (70-80 százalék)

- a szakdolgozat elkészítéséhez rendelt kreditérték: 10 kredit

- intézményen kívüli összefüggő gyakorlati képzés minimális kreditértéke: 15 kredit

- a szabadon választható tantárgyakhoz rendelhető minimális kreditérték: 10 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 212

**7. Az alapképzési szak képzési célja, az általános és a szakmai kompetenciák:**

A képzés célja drámainstruktorok képzése, akik művészeti intézményekben, a közművelődésben és a közösségi élet színterein képesek dramatikus tevékenységet, illetve színházi munkaformákat is magukban foglaló művészetközvetítő események tervezésére, szervezésére és lebonyolítására. Az alapképzési szakon végzettek kellő mélységű elméleti és gyakorlati ismeretekkel rendelkeznek a drámapedagógia és a színházi nevelés terén az ilyen jellegű programok önállóan vagy csoportos közreműködőként történő megvalósításához. Felkészültek tanulmányaik mesterképzésben történő folytatására.

**Az elsajátítandó szakmai kompetenciák:**

**A drámainstuktor:**

**a) tudása:**

6.1.1.1. Alapvető ismeretekkel rendelkezik a dráma és a színház főbb elméleteiről, stíluskorszakairól és irányzatairól, fontosabb alkotásairól.

6.1.1.2. Alapvető ismeretekkel rendelkezik a színházi produkciós folyamatok alapelveiről és működési mechanizmusairól.

6.1.1.3 Alapvető ismeretekkel rendelkezik a színházi alkotófolyamat kifejezőeszközeiről, eligazodik a mozgás, a zene és a vizualitás tárgyköreiben.

6.1.1.4. Ismeri a színházi és pedagógiai intézményrendszer elemeit és azok sajátosságait.

6.1.1.5. Ismeri a kulturális szolgáltatói piac felépítését és jellegzetességeit, jártas a művészeti élet viszonyrendszerében.

6.1.1.6. Ismeri a művészetközvetítés különböző közegekben alkalmazható stratégiáit, módszereit, azok kiválasztásának és alkalmazásának szempontjait.

6.1.1.7. Ismeri az informális tanulási folyamatok jellemzőit, az élethosszig tartó tanuláshoz szükséges kompetenciákat, valamint az ezek fejlődését támogató eljárásokat.

6.1.1.8. Ismeri a drámapedagógiai és színházi nevelési tevékenységek alapjául szolgáló formákat, eljárásokat, technikákat, valamint alkalmazásuk feltételeit.

**b) képességei:**

6.1.2.1. Képes drámai és színházi ismereteire támaszkodva tudatos és kreatív művészetközvetítői munkát végezni, alapszintű szakmai problémákat azonosítani és megoldani.

6.1.2.2. Képes felmérni, meghatározni és kommunikálni művészetközvetítői munkájának jogi, gazdasági hátterét és erőforrás-szükségleteit.

6.1.2.3. Képes egyszerű színjátékos formák létrehozására mozgásos, zenei és vizuális elemek integrálásával.

6.1.2.4 Képes a szakmai elvárásoknak megfelelően alkalmazni tudását a színházi és pedagógiai intézményrendszer által kínált különböző keretek között is.

6.1.2.5. Képes érzékenyen azonosítani szűkebb és tágabb környezetének társadalmi problémáit, azokat alkotó módon ragadja meg, és a célközönség bevonásával dolgozza fel.

6.1.2.6. Hatékonyan tudja hasznosítani a művészetközvetítői tevékenysége alapjául szolgáló technikai, anyagi és információs forrásokat.

6.1.2.7. Színházi nevelési tevékenysége során képes más művészeti ágak szereplőivel hatékonyan együttműködni.

6.1.2.8. Képes a drámapedagógia és a színházi nevelés eszköztárára építve a rábízottak személyiségéhez, előzetes tapasztalataihoz, kompetenciáihoz és igényeihez illeszkedő tanulási és/vagy nevelési cél kijelölésére, az ennek elérését támogató tanulási környezet megteremtésére, alkotói és tanulásszervezési eljárások kiválasztására.

**c) attitűdje:**

6.1.3.1. Törekszik arra, hogy önállóan hozzon létre drámapedagógiai és színházi nevelési programokat, vagy részt vegyen közös produkciók létrehozásában.

6.1.3.2. Nyitott az új ismeretekre, módszerekre, a művészetközvetítés kreatív, dinamikus megvalósítási lehetőségeire a formális és informális oktatási területeken egyaránt.

6.1.3.3. Kritikai megértéssel viszonyul a dráma és a színház történeti és kortárs alkotásaihoz, valamint előadói gyakorlataihoz.

6.1.3.4. Nyitott más művészeti ágak és szakterületek felé, a közérthető és hiteles kommunikáción alapuló együttműködésre törekszik azok szereplőivel.

6.1.3.5. Törekszik arra, hogy aktív részese legyen a kulturális gazdaságnak.

6.1.3.6. Tudatosan gondolkodik színházi és pedagógiai tevékenységének társadalmi vonatkozásairól.

6.1.3.7. Színházi nevelési munkája során fontos számára az esélyteremtés és a méltányosság elvének érvényesítése.

6.1.3.8. Törekszik a színházi és pedagógiai szerepvállalással járó etikai normák betartására.

**d) autonómiája és felelőssége:**

6.1.4.1. Hivatásának tekinti a művészeti alkotások széleskörű hozzáférhetőségének biztosítását, a közvetítő intézmények közösségi funkciójának erősítését, valamint az egyéni és csoportos önkifejezés fejlesztését.

6.1.4.2. Tudatában van a kultúra társadalomformáló erejének, ezért felelősen és kritikai szemlélettel viszonyul a jelen változásaihoz.

6.1.4.3. Felelősséget vállal a színházi és pedagógiai folyamatok tervezése, szervezése és lebonyolítása során hozott döntéseiért.

6.1.4.4. A szervezeti struktúrában elfoglalt helyének megfelelő önállósággal és felelősséggel szervezi munkáját, illetve az irányítása alatt dolgozó munkatársak tevékenységét.

6.1.4.5. Saját művészetközvetítői elképzelésekkel rendelkezik, amelyek megvalósításában kezdeményező szerepet játszik.

6.1.4.6. Felismeri az általa végzett színházi és pedagógiai tevékenység közösségi és társadalmi hatásait.

6.1.4.7. Készen áll a tevékenységét támogató erőforrások folytonos keresésére és felhasználására.

6.1.4.8. Igénye van saját tevékenységének elemzésére és értékelésére, nyitott az eredmények és a körülmények figyelembe vételével a folyamatok módosítására.

**8. Az alapképzés jellemzői:**

**8.1. Szakmai jellemzők**

A szakképzettséghez vezető tudományágak, szakterületek, amelyekből a szak felépül:

- színházelmélet, dramaturgia, előadás-elemzés 20-30 kredit;

- színház- és drámatörténet 8-12 kredit;

- művészetközvetítés és kommunikáció 8-12 kredit;

- színházi és kulturális szervezés 20-30 kredit;

- drámapedagógia és színházi nevelés: 60-90 kredit.

**8.2. Idegennyelvi követelmény:**

Az alapfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. Szakmai gyakorlat követelményei:**

A szakmai, alkotói gyakorlat a képzés tantervében meghatározott legalább hat hét időtartamot elérő, külső szakmai helyen (színház, közművelődési intézmény, színházi nevelési műhely) szervezett, konzultációval kísért alkotói gyakorlat.

# Képalkotás alapképzési szak

**1. Az alapképzési szak megnevezése:** képalkotás (Visual Representation)

**2. Az alapképzési szakon szerezhető végzettségi szint és a szakképzettség oklevélben szereplő megjelölése:**

**-** végzettségi szint: alapfokozat (baccalaureus, bachelor; rövidítve: BA fokozat)

- a szakképzettség:

1. képalkotás alapszakos festő/grafikus

2. mozgóképkultúra- és médiaszakember

- szakképzettség angol nyelvű megjelölése:

1. Visual Representation Artist

2. Film and Media Specialist

**3. Képzési terület:** művészetközvetítés

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- a szak orientációja: kiemelten gyakorlat-igényes (70-80 százalék)

- a szakdolgozat elkészítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték:9 kredit

- a szakirányhoz rendelhető minimális kreditérték: 110 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 210

**7. Az alapképzési szak képzési célja, az általános és a szakmai kompetenciák:**

A képzés célja olyan szakemberek képzése, akik átfogó elméleti és gyakorlati ismeretekkel rendelkeznek egyrészt a tradicionális és kortárs képalkotás, képalakítás terén, másrészt a képírás (elektronikus képalkotás), mozgóképkultúra és média világában. Szemléletmódjuk biztos alapokat nyújt a hagyományos és digitális vizuális világban való tájékozódáshoz, beleértve a képalkotás tradicionális vagy mozgóképes, multimédiás és interaktív megnyilvánulásait is a hétköznapi és művészeti területen. Alkalmasak a vizuális nyelvben rejlő kifejezési lehetőségek tanulmányozására és azok autonóm módon történő felhasználására. Felkészültségük alapján kellő mélységű elméleti ismerettel és alkotói gyakorlati készséggel rendelkeznek szakmai munkához, gyakorlatvezetéshez. Felkészültek tanulmányaik mesterképzésben történő folytatására.

**6.2. A szakirányok sajátos kompetenciái**

**A képalkotás alapszakos festő/grafikus**

**a) tudása:**

6.2.1.1. Átfogó ismeretekkel rendelkezik a festészet / a grafika területén végzett alkotói tevékenységek alapjául szolgáló folyamatokról és koncepciókról.

6.2.1.2. Alapvető ismeretekkel rendelkezik a festészet / a grafika elméleteiről, történetéről, alapelveiről, stíluskorszakairól és irányzatairól, fontosabb alkotásairól.

6.2.1.3. Ismeri a festészet / a grafika területén végzett alkotói tevékenységek alapjául szolgáló anyagokat, technikákat, valamint a tevékenységek végzésének körülményeit.

6.2.1.4. Tájékozott a festészet / a grafika területén végzendő kutatás/forrásgyűjtés alapjául szolgáló módszerekről, megvalósítási irányokról, lehetőségekről.

6.2.1.5. Ismeri a területhez kapcsolódó kommunikációs feladatok megoldási lehetőségeit, az új termékek prototípusainak létrehozási folyamatát, az ismeretszerzés módjait, a fontosabb tervezői információbázisokat és információszerzési forrásokat.

6.2.1.6. Ismeri a felhasználói, kulturális, társadalmi, technológiai és gazdasági szempontok tervezésbe való integrálásának módozatait.

6.2.1.7. Ismeri a festészet / a grafika területén használt alapanyagokat és azok egészségre gyakorolt hatását.

**b) képességei:**

6.2.2.1. Képes a festészet / a grafika területén kifejtett alkotói gyakorlat során tudatos és kreatív munkára.

6.2.2.2. Képes a festészet / a grafika területén kifejtett gyakorlat során rutin szakmai problémák azonosítására és megoldására.

6.2.2.3. Az alkotói gyakorlat során az alkalmazott műfajok esetén képes csapatmunkában a közös alkotási folyamat megszervezésére és kivitelezésére.

6.2.2.4. A tanulmányai során szerzett tapasztalatokra támaszkodva képes a festészettel / grafikával kapcsolatos tudásanyag elemzésére, feldolgozására és gyakorlatának továbbadására.

6.2.2.5. Magas szintű technikai tudással rendelkezik művészi elképzeléseinek megvalósításához a festészet / a grafika területén.

6.2.2.6. Képes az adaptív gondolkodás alkalmazására, új ismeretek folyamatos befogadására, feldolgozására és szintézisére.

6.2.2.7. Képes a festészet / a grafika kommunikációs technikái és tervezési módszerei magas szintű alkalmazására.

6.2.2.8. A festészet / a grafika területén használt anyagokon belül meg tudja különböztetni az egészséges és egészségre káros alapanyagokat.

**c) attitűdje:**

6.2.3.1. Kritikai megértéssel viszonyul a festészet / a grafika területén lévő klasszikus és kortárs alkotásokhoz.

6.2.3.2. Nyitott az új ismeretekre, módszerekre, kreatív, dinamikus megvalósítási lehetőségekre a festészet / a grafika területén.

6.2.3.3. A vizuális eszközöket kreatívan használja a festészet / a grafika területén.

6.2.3.4. Törekszik csapatmunkában a különböző projektek megvalósításához szükséges társadalmi, technológiai, gazdasági és kulturális területek szakembereivel való párbeszédre és együttműködésre.

6.2.3.5. A tanulmányai során szerzett tapasztalatokra támaszkodva képes a festészet / a grafika területén kritikai hozzáállást érvényesíteni.

6.2.3.6. Önmaga és mások számára is fontosnak érzi egészségtudatos anyagválasztási ismereteit a festészet / a grafika területén.

**d) autonómiája és felelőssége:**

6.2.4.1. Törekszik arra, hogy önállóan hozzon létre alkotásokat a festészet / a grafika területén vagy részt vegyen közös művészeti produkciók létrehozásában.

6.2.4.2. Szakmai orientációja kialakult a festészet / a grafika területén.

6.2.4.3. Saját művészeti koncepciót alkot, melyet önállóan valósít meg a festészet / a grafika területén.

6.2.4.4. Nyitottan és kommunikatívan vesz részt a festészeti / grafikai projektek kialakításában vagy formálásában.

6.2.4.5. Felismeri a festészet / a grafika területén végzett tevékenységének közösségi és társadalmi hatásait.

6.2.4.6. Hitelesen közvetíti a festészet / a grafika társadalmi értékeit.

6.2.4.7. Önállóan és egészségtudatos szempontok alapján dönt az anyag- és technológia választásról a festészet / a grafika területén.

**A mozgóképkultúra- és médiaszakember**

**a) tudása:**

6.3.1.1. Átfogó ismeretekkel rendelkezik a mozgókép és a média területén végzett alkotói tevékenységek alapjául szolgáló folyamatokról és koncepciókról.

6.3.1.2. Alapvető ismeretekkel rendelkezik a mozgókép és a média elméleteiről, történetéről, alapelveiről, stíluskorszakairól és irányzatairól, fontosabb alkotásairól.

6.3.1.3. Ismeri a mozgókép és a média területén végzett alkotói tevékenységek alapjául szolgáló anyagokat, technikákat, valamint a tevékenységek végzésének körülményeit.

6.3.1.4. Tájékozott a mozgókép és a média területén végzendő kutatás/forrásgyűjtés alapjául szolgáló módszerekről, megvalósítási irányokról, lehetőségekről.

6.3.1.5. Ismeri a területhez kapcsolódó kommunikációs feladatok megoldási lehetőségeit, az ismeretszerzés módjait, a fontosabb információbázisokat és információszerzési forrásokat.

6.3.1.6. Ismeri a felhasználói, kulturális, társadalmi, technológiai és gazdasági szempontok tervezésbe való integrálásának módozatait.

**b) képességei:**

6.3.2.1. Képes a mozgókép és a média területén lévő alkotói gyakorlat során tudatos és kreatív munkára.

6.3.2.2. Képes a mozgókép és a média területén lévő gyakorlat során rutin szakmai problémák azonosítására és megoldására.

6.3.2.3. Az alkotói gyakorlat során képes csapatmunkában a közös alkotási folyamat megszervezésére és kivitelezésére.

6.3.2.4. A tanulmányai során szerzett tapasztalatokra támaszkodva képes a mozgókép és a média területén lévő tudásanyag analízisére, feldolgozására és gyakorlatának továbbadására.

6.3.2.5. Magas szintű technikai tudással rendelkezik művészi elképzeléseinek megvalósításához a mozgókép és a média területén.

6.3.2.6. Képes adaptív gondolkodásra, új ismeretek folyamatos befogadására, feldolgozására és szintézisére.

**c) attitűdje:**

6.3.3.1. Kritikai megértéssel viszonyul a mozgókép és a média területén klasszikus és kortárs alkotásokhoz.

6.3.3.2. Nyitott az új ismeretekre, módszerekre, kreatív, dinamikus megvalósítási lehetőségekre a mozgókép és a média területén.

6.3.3.3. A vizuális eszközöket kreatívan használja a mozgókép és a média területén.

6.3.3.4. Törekszik csapatmunkában a különböző projektek megvalósításához szükséges társadalmi, technológiai, gazdasági és kulturális területek szakembereivel való párbeszédre és együttműködésre.

6.3.3.5. A tanulmányai során szerzett tapasztalatokra támaszkodva képes a mozgókép és a média területén kritikai hozzáállást érvényesíteni.

6.3.3.6. Betartja szakmája etikai normáit.

**d) autonómiája és felelőssége:**

6.3.3.1. Törekszik arra, hogy önállóan hozzon létre alkotásokat a mozgókép és a média területén vagy részt vegyen közös művészeti produkciók létrehozásában.

6.3.4.2. Szakmai orientációja kialakult a mozgókép és a média területén.

6.3.4.3. Saját művészeti koncepciót alkot, melyet önállóan valósít meg a mozgókép és a média területén.

6.3.4.4. Nyitottan és kommunikatívan vesz részt a mozgókép és a média területén lévő projektek kialakításában vagy formálásában.

6.3.4.5. Felismeri a mozgókép és a média területén végzett tevékenységének közösségi és társadalmi hatásait.

6.3.4.6. Hitelesen közvetíti a mozgókép és a média társadalmi értékeit.

6.3.4.7. A szakma normáinak elfogadására és képviseletére törekszik minden fórumon.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- a művészetközvetítés általános elmélete 20-30 kredit;

- művészetközvetítő és kommunikációs ismeretek 9-15 kredit;

a) képalkotás alapszakos festő/grafikus szakirányon továbbá:

- a képalkotás szakelmélete 9-15 kredit;

- festő/grafikus és művészeti alapismeretek 9-15 kredit;

- festő/grafikus alkotói alapismeretek 80-114 kredit;

b) mozgóképkultúra- és médiaszakember szakirányon továbbá:

- a képalkotás szakelmélete 9-15 kredit;

- mozgóképes és művészeti alapismeretek 9-15 kredit;

- mozgóképes alkotói alapismeretek 80-114 kredit.

8.1.2. A szakirány szakterületei és kreditaránya:

a) képalkotás alapszakos festő/grafikus szakirányon:

- a művészetközvetítés általános elmélete 20-30 kredit;

- művészetközvetítő és kommunikációs ismeretek 9-15 kredit;

- a képalkotás szakelmélete 9-15 kredit;

- festő/grafikus és művészeti alapismeretek 9-15 kredit;

- festő/grafikus alkotói alapismeretek 80-114 kredit;

b) mozgóképkultúra- és médiaszakember szakirányon:

- a művészetközvetítés általános elmélete 20-30 kredit;

- művészetközvetítő és kommunikációs ismeretek 9-15 kredit;

- a képalkotás szakelmélete 9-15 kredit;

- mozgóképes és művészeti alapismeretek 9-15 kredit;

- mozgóképes alkotói alapismeretek 80-114 kredit.

Az alkotóképesség fejlesztése a folyamatos művészeti gyakorlatok révén történik.

**8.2. Idegennyelvi követelmény:**

Az alapfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. A szakmai alkotói gyakorlat követelményei:**

A szakmai, alkotói gyakorlat a képzés tantervében meghatározott, külső helyen, belső próbateremben, műteremben, mesterségteremben, szaktanteremben, stúdióban, laborban szervezett, konzultációval kísért művészeti gyakorlat, amelynek kreditértéke legalább 3 kredit

# Környezetkultúra alapképzési szak

**1. Az alapképzési szak megnevezése:** környezetkultúra (Environmental Design)

**2. Az alapképzési szakon szerezhető végzettségi szint és a szakképzettség oklevélben szereplő megjelölése:**

**-** végzettségi szint: alapfokozat (baccalaureus, bachelor; rövidítve: BA fokozat)

- szakképzettség: környezettervező szakember

- szakképzettség angol nyelvű megjelölése: Environmental Designer

**3. Képzési terület:** művészetközvetítés

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- a szak orientációja: kiemelten gyakorlat-igényes (70-80 százalék)

- a szakdolgozat elkészítéséhez rendelt kreditérték: 10 kredit

- intézményen kívüli összefüggő gyakorlati képzés minimális kreditértéke:

- a szabadon választható tantárgyakhoz rendelhető minimális kreditérték: 9 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 214

**7. Az alapképzési szak képzési célja, az általános és a szakmai kompetenciák:**

A képzés célja környezettervező szakemberek képzése, akik képesek terek és tárgyak célszerű és formailag igényes kialakítására. Felelős magatartásuk, alkotói, tervezői képességeik, szakmai ismereteik képessé teszik őket emberi – környezeti problémák megoldására, terek és tárgyak egységes építészeti szemléletű felfogására, műalkotások bemutatására, valamint a mindezekben rejlő értékek közvetítésére. Történeti, társadalmi, művészeti, környezetfilozófiai és műszaki ismereteik alapján létrehozott tárgyak, terek és környezetek a felhasználók számára élhetőkké és használhatókká válnak. Felkészültségük alapján kellő mélységű elméleti ismerettel és alkotói gyakorlati készséggel rendelkeznek a környezetkultúra területén való szakmai munkához, gyakorlatvezetéshez. Felkészültek tanulmányaik mesterképzésben történő folytatására.

**Az elsajátítandó szakmai kompetenciák:**

**A környezettervező szakember:**

**a) tudása:**

6.1.1.1. Tisztában van a társadalom, ember, környezet, tér és tárgy viszonyával és ezek egymásra hatásával.

6.1.1.2. Ismeri a környezetkultúra főbb elméleteit, területeit, alapelveit.

6.1.1.3. Tájékozott stíluskorszakokról, irányzatokról, a környezet társadalmi igény szerinti változásairól.

6.1.1.4. Ismeri a tér- és tárgyalkotás módszertanát, ami kiterjed a téralakításra, tárgyformálásra, felületképzésre és a tárgy jelentésének megfogalmazására.

6.1.1.5. Ismeri a látszati és műszaki ábrázolás formáit, alkalmazni tudja gondolatai és szakmai elképzeléseinek megjelenítésére.

6.1.1.6. Rendelkezik a munkájához kapcsolódó alapvető gazdasági, jogi és műszaki ismeretekkel.

6.1.1.7. A tér- és tárgyalkotás terén megszerzett elméleti és gyakorlati tudását magas szinten közvetíti.

**b) képességei:**

6.1.2.1. Képes a társadalom, ember, környezet és tér viszonyát szakmai szempontok alapján elemezni és ezek egymásra való hatását vizsgálni.

6.1.2.2. Képes tervező, konstruáló és elemző készségét magas szintre fejleszteni.

6.1.2.3. Képes az adott helyzetet a feladatnak megfelelően a társadalmi, környezeti igényeket kielégítve és előremutatóan elemezni, megfogalmazni.

6.1.2.4. Képes a piacon fellelhető anyagok és technológiák közül kiválasztani azokat, melyek környezet- és egészségtudatos, fenntartható megoldásokat eredményeznek.

6.1.2.5. Képes a környezeti, téri, formai problémák felismerésére és azok kreatív megoldására.

6.1.2.6. Képes a környezetkultúrával kapcsolatos etikai normákat alkalmazni.

**c) attitűdje:**

6.1.3.1. Nyitott a más szakmákkal való együttműködésre építész, urbanista, illetve más műszaki területeken is, együttműködésre és közérthető kommunikációra törekszik a társterületek szereplőivel.

6.1.3.2. Hozzáállása szociálisan érzékeny, környezettudatos és elhivatott, mindez a szakmagyakorlás alapkövetelménye is.

6.1.3.3. Nyitottsága, szakmai érdeklődése új ismeretek, módszerek, megvalósítási lehetőségek megszerzésére, vagyis a tanulásra, fejlődésre sarkallja.

6.1.3.4. Kitartása alkalmassá teszi a környezet alakítás területén rutin feladatok megoldására is.

6.1.3.5. Képes a környezetkultúra területén kritikai hozzáállást érvényesíteni.

6.1.3.6. Szakmai tudását képes önállóan vagy iskolai keretben továbbfejleszteni annak érdekében, hogy mindig meg tudjon felelni az aktuális társadalmi, környezeti kihívásoknak.

6.1.3.7. Fontos számára, hogy környezet- és egészségtudatos szempontok is érvényesüljenek az épített terek kialakításában.

**d) autonómiája és felelőssége:**

6.1.4.1. A környezetkultúra területén önálló, határozott szakmai identitást alakít ki.

6.1.4.2. Egyéniségére jellemző környezet tervezői stílust épít fel.

6.1.4.3. Nyitottan és kommunikatívan vesz részt környezetkultúrával kapcsolatos projektek kialakításában, ezeket kreatívan formálja.

6.1.4.4. Felismeri környezetalakító tevékenységének közösségi és társadalmi hatásait.

6.1.4.5. A környezetkultúrával kapcsolatos szakmai normák elfogadására és képviseletére törekszik minden fórumon.

6.1.4.6. Szakmai felelősséget érez azért, hogy az épített terek kialakításában környezet- és egészségtudatos szempontok is érvényesüljenek.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- a művészetközvetítés általános elmélete 20-30 kredit;

- a környezetkultúra szakelmélete 9-15 kredit;

- művészetközvetítő és kommunikációs ismeretek 9-15 kredit;

- tér- és tárgyalkotó alapismeretek 20-40 kredit;

- környezetkultúra téralakítási és formaképzési (specializációs) szakismeretek 60-98 kredit.

A képzésben belső és külső tér és tárgyalkotási szakismeret gyakorlathoz kötve szerezhető meg.

8.1.2. A specializáció a felsőoktatási intézmény által a környezetkultúra területéről ajánlott, sajátos kompetenciákat eredményező speciális ismeret, amelynek kreditértéke a képzés egészén belül legfeljebb 60 kredit.

**8.2. Idegennyelvi követelmény:**

Az alapfokozat megszerzéséhez egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. A szakmai gyakorlat követelményei:**

A szakmai, alkotói gyakorlat a képzés tantervében meghatározott, külső helyen, belső próbateremben, műteremben, mesterségteremben, szaktanteremben, stúdióban, laborban szervezett, konzultációval kísért művészeti gyakorlat, amelynek kreditértéke legalább 3 kredit

# Kézműves tárgykultúra alapképzési szak

**1. Az alapképzési szak megnevezése:** kézműves tárgykultúra (Craftsmanship)

**2. Az alapképzési szakon szerezhető végzettségi szint és a szakképzettség oklevélben szereplő megjelölése:**

* végzettségi szint: alapfokozat (baccalaureus, bachelor; rövidítve: BA fokozat)
* szakképzettség: kézműves tárgykultúra szakember
* szakképzettség angol nyelvű megjelölése: Craftsman Artist

**3. Képzési terület:** művészetközvetítés

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- a szak orientációja: kiemelten gyakorlat-igényes (70-80 százalék)

- a szakdolgozat elkészítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 9 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 215

**7. Az alapképzési szak képzési célja, az általános és a szakmai kompetenciák:**

A képzés célja kézműves szakemberek képzése, akik alkalmasak a kézművesség területén megszerzett gyakorlati és elméleti ismereteik kreatív alkalmazására, kézművesként műhely, vállalkozás működtetésére. Kellő mélységű elméleti ismerettel, gyakorlati készséggel és manuális szakmai tudással rendelkeznek. Felkészültek tanulmányaik mesterképzésben történő folytatására.

**Az elsajátítandó szakmai kompetenciák:**

**A kézműves tárgykultúra szakember**

**a) tudása:**

6.1.1.1. Átfogó ismeretekkel rendelkezik a választott kézműves alkotói tevékenységek alapjául szolgáló folyamatokról és koncepciókról.

6.1.1.2. Ismeri a kézműves terület főbb elméleteit, alapelveit, tájékozott stíluskorszakairól, irányzatairól, fontosabb alkotásairól.

6.1.1.3. Ismeri a választott kézműves specializáció alkotói tevékenységének alapjául szolgáló anyagokat, technikákat, valamint a tevékenységek végzésének körülményeit.

6.1.1.4. Tájékozott a kézműves területen végzendő minta, felület és forma kutatás/forrásgyűjtés alapjául szolgáló módszerekről, megvalósítási irányokról, lehetőségekről.

6.1.1.5. Alapvető ismeretekkel rendelkezik a kézművesség egyes területeiről és ezek kapcsolódási pontjairól más művészeti ágakkal / más szakterületekkel.

6.1.1.6. Ismeretekkel rendelkezik a kézműves terület szakmaként, illetve a kulturális intézményrendszer részeként való működéséről.

6.1.1.7. Tisztában van a kézműves területre vonatkozó etikai szabályokkal, szerzői joggal.

6.1.1.8. Ismeri azokat a természetes alapanyagokat, melyeket a kézművesség tradicionálisan használ, valamint azokat az innovatív anyagokat, melyeket tárgyalkotása során munkájába beépíteni tud.

**b) képességei:**

6.1.2.1. A választott kézműves tevékenység alkotói gyakorlata során képes tudatos és kreatív munkára.

6.1.2.2. A választott kézműves tevékenység során képes rutin szakmai problémák azonosítására és megoldására.

6.1.2.3. Képes kézműves alkotói egyéniségét munkáiban érvényesíteni.

6.1.2.4. A tanulmányai során szerzett tapasztalatokra támaszkodva képes az általa választott kézműves tudásanyag analízisére, feldolgozására, kezelésére.

6.1.2.5. Magas szintű technikai tudással rendelkezik kézműves művészi elképzeléseinek önálló vagy csoportban történő megvalósításához.

6.1.2.6. Képes kreatívan megújítani kézműves tevékenysége technikai ismereteit.

6.1.2.7. Hatékonyan és kreatívan képes használni és továbbadni kézműves tevékenysége alapjául szolgáló technikai, anyagi és információs forrásokat.

6.1.2.8. Képes a szakmai elvárásoknak megfelelően alkalmazni és továbbadni manuális és elméleti tudását különböző intézményes keretek között is.

6.1.2.9. A munkájához használt anyagokon belül meg tudja különböztetni az egészséges és egészségre káros alapanyagokat.

**c) attitűdje:**

6.1.3.1. Nyitott az új ismeretekre, módszerekre, kreatív, dinamikus megvalósítási lehetőségekre a kézművesség területén.

6.1.3.2. Kritikai megértéssel viszonyul kézműves művészeti ágának történeti és kortárs alkotásaihoz, valamint előadói gyakorlataihoz.

6.1.3.3. Törekszik kézműves készségei fejlesztésére.

6.1.3.4. Törekszik arra, hogy kézműves művészeti tevékenysége során más művészeti ágak szereplőivel hatékonyan együttműködjön.

6.1.3.5. Önmaga és mások számára is fontosnak érzi egészségtudatos anyagválasztási ismereteit.

6.1.3.6. A kézművesség területén szakmája etikai normáit betartja.

**d) autonómiája és felelőssége:**

6.1.4.1. Szakmai orientációja kézműves területen kialakult.

6.1.4.2. Saját kézműves indíttatású művészeti koncepciót alkot, amelyet önállóan valósít meg.

6.1.4.3. Önállóan hoz létre kézműves alkotásokat, vesz részt közös művészeti produkciók létrehozásában.

6.1.4.4. Felismeri kézműves tevékenységének közösségi és társadalmi hatásait.

6.1.4.5. Tudatosan és felelősséggel gondolkodik kézműves munkájának társadalmi vonatkozásairól.

6.1.4.6. Önállóan és egészségtudatos szempontok alapján dönt az anyag- és technológia választásról.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- a művészetközvetítés általános elmélete 20-30 kredit;

- a kézműves tárgykultúra szakelmélete 9-15 kredit;

- művészetközvetítő és kommunikációs ismeretek 9-15 kredit;

- kézműves és művészeti alapismeretek 20-40 kredit;

- kézműves alkotói ismeretek és a választott kézműves műfaj (specializáció) releváns szakmai ismeretei: 60-98 kredit.

.

8.1.2. A specializáció a felsőoktatási intézmény által biztosított, a műhelyháttérrel rendelkező kézműves lehetőségek keretei között megszerezhető, sajátos kompetenciákat eredményező speciális ismeret, amelynek kreditértéke a képzés egészén belül legfeljebb 60 kredit.

**8.2. Idegennyelvi követelmény:**

Az alapfokozat megszerzéséhez egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. A szakmai gyakorlat követelményei:**

A szakmai, alkotói gyakorlat a képzés tantervében meghatározott, külső helyen, belső próbateremben, műteremben, mesterségteremben, szaktanteremben, stúdióban, laborban szervezett, konzultációval kísért művészeti gyakorlat, amelynek kreditértéke legalább 3 kredit.

# ZENEKULTÚRA ALAPKÉPZÉSI SZAK

**1. Az alapképzési szak megnevezése:** zenekultúra (Musical Culture)

**2. Az alapképzési szakon szerezhető végzettségi szint és a szakképzettség oklevélben szereplő megjelölése:**

* végzettségi szint: alapfokozat (baccalaureus, bachelor; rövidítve: BA fokozat)
* szakképzettség: zenekultúra szakember
* szakképzettség angol nyelvű megjelölése: Musical Culture Expert

**3. Képzési terület:** művészetközvetítés

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

- a szak orientációja: kiemelten gyakorlat-igényes (70-80 százalék)

- a szakdolgozat elkészítéséhez rendelt kreditérték: 10 kredit

- a szabadon választható tantárgyakhoz rendelhető minimális kreditérték: 9 kredit

**6 A szakképzettség képzési területek egységes osztályozási rendszer szerinti tanulmányi területi besorolása:** 212

**7. Az alapképzési szak képzési célja, az általános és a szakmai kompetenciák:**

A képzés célja olyan zenei szakemberek képzése, akik elméleti és gyakorlati ismereteik, a kulturális, művészeti intézményrendszerről szerzett tudásuk birtokában jó ízléssel és alkotó döntési készséggel képesek zenei művészetközvetítői – szervező, irányító, szerkesztő és lebonyolító jellegű – feladataik ellátására az európai térség kulturális, művészeti intézményeiben. A képzés során a hallgatók kellő jártasságra tesznek szert a magyar zenei élet és az európai országok zenei életének megismerésében. Felkészültek tanulmányaik mesterképzésben történő folytatására.

**Az elsajátítandó szakmai kompetenciák:**

**A zenekultúra szakember:**

**a) tudása:**

6.1.1.1. Átfogó ismeretekkel rendelkezik a zenekultúra szakterületének alapját jelentő folyamatokról és koncepciókról: a művészetközvetítés területén végzett zenei szervező, irányító, szerkesztő és lebonyolító jellegű tevékenységekről.

6.1.1.2. Átfogó ismeretekkel rendelkezik szakterülete főbb elméleti alapelveiről: a zenetörténeti stíluskorszakokról és irányzatokról, a fontosabb zenei műfajokról és alkotásokról, valamint az egyes stíluskorszakok zeneelméleti (elsősorban harmóniai és formai) jellegzetességeiről.

6.1.1.3. Alapvető ismeretekkel rendelkezik – a zenei készségfejlesztésről, valamint a zenei interpretációs gyakorlatról szerzett tudása révén – a zenekultúra területén végzett gyakorlati jellegű tevékenységekről.

6.1.1.4. Alapvető ismeretekkel rendelkezik – zenei (ezen belül zenetörténeti és művészettörténeti) tanulmányai eredményeként – a zene és más művészeti ágak közötti kapcsolódási pontokról.

6.1.1.5. Ismeretekkel rendelkezik a kórusélet szervezőmunkáját segítő tevékenységekről, a kóruséneklés alapjául szolgáló énektechnikáról és repertoárról.

6.1.1.6. Ismeretekkel rendelkezik a hangszeres zenei alkotó- és előadó-művészetet segítő tevékenységekről.

6.1.1.7. Ismeretekkel rendelkezik a zenekultúra szakterületén végzett tevékenységeknek a kulturális intézményrendszer részeként való működéséről.

6.1.1.8. Rendelkezik a zenei élethez kapcsolódó szervezési és a kulturális ismeretterjesztési tudással.

6.1.1.9. Tájékozott a zenekultúra területén végzendő kutatás, forrásgyűjtés alapjául szolgáló módszerekről, megvalósítási irányokról, lehetőségekről.

6.1.1.10. Tisztában van a zenekultúra területén végzett valamennyi tevékenységre vonatkozó etikai szabályokkal, szerzői joggal.

6.1.1.11. Ismeri a zenei információs rendszer intézményeit, valamint az európai térség zenei életét.

**b) képességei:**

6.1.2.1. Képes a zenekultúra ismereteinek közvetítése során tudatos és kreatív munkára a különféle zenei és kulturális intézményekben.

6.1.2.2. Képes a szakmai elvárásoknak megfelelően alkalmazni zenei (ezen belül zeneelméleti, zenetörténeti, készségfejlesztési, interpretációs és zenei szervezői) tudását különböző intézményes keretek között is.

6.1.2.3. A zenei alkotásokról szerzett átfogó zenetörténeti ismeretei alapján képes a zenei és kulturális területen végzett feladatai magas szintű ellátására.

6.1.2.4. Képes a megszerzett elméleti tudásanyag annak alapján történő kezelésére, hogy az – a szerkesztői és szervező jellegű tevékenység során – elképzelései megvalósításában magas szinten legyen hasznosítható.

6.1.2.5. A zenei készségfejlesztésről, valamint a zenei interpretációs gyakorlatról szerzett tudása révén képes a zenekultúra területén végzett gyakorlati (irányító, lebonyolító) jellegű tevékenységek magas szintű kivitelezésére.

6.1.2.6. Hatékonyan képes használni a tevékenysége alapjául szolgáló technikai, anyagi és információs forrásokat a zenekultúra közvetítése érdekében.

6.1.2.7. Képes alkalmazni a zenekultúra területén végzett szervező, irányító, szerkesztő és lebonyolító jellegű tevékenységre vonatkozó etikai normákat.

**c) attitűdje:**

6.1.3.1. Kellő szakmai tudása révén értően viszonyul a különböző zenetörténeti korszakokban keletkezett alkotásokhoz.

6.1.3.2. Nyitott az új zenei ismeretekre, módszerekre, kreatív, dinamikus megvalósítási lehetőségekre.

6.1.3.3. Nyitottan és kommunikatívan vesz részt a zenei és más, művészetközvetítő jellegű projektek kialakításában.

6.1.3.4. Kritikai hozzáállást érvényesít a zenekultúra területéhez tartozó szakmai kérdésekben.

6.1.3.5. Kritikai megértéssel viszonyul a kortárs kompozíciókhoz, segíti bemutatási, megjelentetési lehetőségeiket.

6.1.3.6. Tudatosan gondolkodik a zenekultúra területére vonatkozó valamennyi tevékenység társadalmi és közösségi vonatkozásairól.

6.1.3.7. Törekszik arra, hogy zenei és kulturális ismereteire támaszkodva más művészeti ágak szereplőivel, valamint más kulturális és gazdasági területek szakembereivel hatékonyan együttműködjön.

6.1.3.8. Törekszik arra, hogy részt vegyen önálló vagy közös zenei produkciókban, azok szervezésében, lebonyolításában.

6.1.3.9. Törekszik zenei, kulturális és művészetközvetítői ismeretei folyamatos megújítására.

6.1.3.10. Törekszik a zenekultúra területén végzett tevékenységekre vonatkozó etikai normák betartására.

**d) autonómiája és felelőssége:**

6.1.4.1. Szakmai orientációja kialakult: olyan zeneelméleti ismeretekkel, gyakorlati zenei készségekkel rendelkezik, melyek révén közreműködhet közösségi és egyéni zenei események, produkciók létrejöttében, illetve annak elősegítésében.

6.1.4.2. A zenekultúra területén végzett (szervező, irányító, szerkesztői és lebonyolító) tevékenységekre vonatkozóan önálló koncepciót alkot, mely által a zene közösségformáló értékeit hitelesen közvetíti.

6.1.4.3. Felismeri művészetközvetítői tevékenységének, valamint a zenélés közösségformáló erejének társadalmi hatásait.

6.1.4.4. Elfogadja és hitelesen közvetíti a zenekultúra területén végzett tevékenységek társadalmi szerepét, értékeit.

6.1.4.5. Multikulturális megközelítésmód kialakításával kreatívan vesz részt a zenei és egyéb, kulturális jellegű projektekben.

6.1.4.6. A zenekultúra területén végzett tevékenységek szakmai (elméleti és gyakorlati) értékrendszerében való jártassága révén zenei, kulturális és művészetközvetítői ismereteit magas szakmai szinten adja tovább.

6.1.4.7. Szakmai felelősséget érez azért, hogy a zeneoktatásban a zenekultúra etikai normái érvényesüljenek.

6.1.4.8. Hozzájárul – elsősorban a zenei munkaképesség-gondozás ismerete révén – a zeneoktatásban az egészségtudatos szemlélet kialakításához, megerősítéséhez.

**8. Az alapképzés jellemzői:**

**8.1. Szakmai jellemzők**

8.1.1. A szakképzettséghez vezető tudományágak, szakterületek, amelyekből a szak felépül:

- a művészetközvetítés általános elmélete 20-30 kredit;

- a zenekultúra szakelmélete 9-15 kredit;

- művészetközvetítő és kommunikációs ismeretek 9-15 kredit;

- zenei és társművészeti alapismeretek 20-40 kredit;

- zenei előadói (specializációs) és zeneelméleti jellegű alapismeretek 50-108 kredit.

8.1.2. A specializáció a felsőoktatási intézmény által a zenei területéről ajánlott, sajátos kompetenciákat eredményező speciális ismeret, amelynek kreditértéke a képzés egészén belül legfeljebb 50 kredit.

**8.2. Idegennyelvi követelmény:**

Az alapfokozat megszerzéséhez egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.

**8.3. A szakmai gyakorlat követelményei:**

A szakmai, alkotói gyakorlat a képzés tantervében meghatározott, külső helyen, belső próbateremben, szaktanteremben, stúdióban szervezett, konzultációval kísért művészeti gyakorlat, amelynek kreditértéke legalább 3 kredit.